CELEX: 52007PC0497
Language: hu
Date: 2007-09-05
Title: Javaslat a Tanács határozata az Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodást a Bolgár Köztársaság és Románia európai uniós csatlakozására való tekintettel módosító jegyzőkönyv megkötéséről

Fontos jogi nyilatkozat

|

52007PC0497

Javaslat a Tanács határozata az Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodást a Bolgár Köztársaság és Románia európai uniós csatlakozására való tekintettel módosító jegyzőkönyv megkötéséről  /* COM/2007/0497 végleges - CNS 2007/0183 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 5.9.2007COM(2007) 497 végleges2007/0183 (CNS)JavaslatA TANÁCS HATÁROZATAaz Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodást a Bolgár Köztársaság és Románia európai uniós csatlakozására való tekintettel módosító jegyzőkönyv megkötéséről(előterjesztő: a Bizottság)INDOKOLÁSA JAVASLAT HÁTTERE |110 | A javaslat indokai és célkitűzései Az Európai Közösségek Bíróságának az úgynevezett „nyitott égbolt” ügyekben hozott ítéleteit követően a Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a hatályos megállapodások egyes rendelkezéseinek egy közösségi megállapodással[1] való felváltása érdekében („horizontális felhatalmazás”). E megállapodások célja, hogy valamennyi közösségi légi fuvarozó hátrányos megkülönböztetés nélkül hozzáférhessen a Közösség és a harmadik országok közötti légi útvonalakhoz, valamint hogy a tagállamok és a harmadik országok között létrejött kétoldalú légiközlekedési szolgáltatási megállapodások összhangba kerüljenek a közösségi joggal. |120 | Általános háttér Az Európai Közösség és Marokkó 2006. december 12-én légiközlekedési szolgáltatásokkal kapcsolatos horizontális megállapodást írt alá, amely módosítja a tagállamok és az említett ország között létrejött kétoldalú légiközlekedési megállapodások egyes rendelkezéseit. Bulgária és Románia is kötött egy-egy légiközlekedési megállapodást a Marokkói Királysággal, ezek aláírására 1966-ban, illetve 1971-ben került sor. Annak érdekében, hogy az említett megállapodások összhangba kerüljenek a közösségi joggal és a két új tagállam a horizontális megállapodás részes felévé válhasson, a horizontális megállapodás mellékleteit módosítani kell, feltüntetve bennük az érintett kétoldalú megállapodásokra történő megfelelő hivatkozásokat. A horizontális megállapodás 7. cikkében említett módosítási eljárás szerint „a Felek kölcsönös megegyezés alapján bármikor felülvizsgálhatják vagy módosíthatják ezt a megállapodást”. A felülvizsgálathoz tehát jegyzőkönyvnek kell létrejönnie az Európai Közösség és Marokkó között. A jegyzőkönyv meghatározza a megállapodást érintő technikai és nyelvi természetű módosításokat. |130 | A javaslat által érintett területet szabályozó hatályos rendelkezések A megállapodás rendelkezései felváltják vagy kiegészítik a Bolgár Köztársaság, illetve Románia és Marokkó között létrejött légiközlekedési szolgáltatásokkal kapcsolatos kétoldalú megállapodások rendelkezéseit. |140 | Összhang az Unió egyéb szakpolitikáival és célkitűzéseivel A megállapodás a Közösség légiközlekedési külpolitikájának egyik alapvető célkitűzését szolgálja azáltal, hogy a légiközlekedési szolgáltatásokkal kapcsolatos hatályos kétoldalú megállapodásokat összhangba hozza a közösségi joggal. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |211 | A konzultáció módszerei, a megcélzott főbb ágazatok és a válaszadók általános bemutatása Nem alkalmazandó |212 | A válaszok összefoglalása és figyelembevételük módja Nem alkalmazandó |A JAVASLAT JOGI ELEMEI |305 | A javasolt intézkedések összefoglalása A Bizottság a „horizontális felhatalmazás” mellékletében foglalt mechanizmusokkal és irányelvekkel összhangban megállapodást írt alá Marokkóval, amelynek célja, hogy a tagállamok és az említett harmadik ország között megkötött légiközlekedési szolgáltatásokkal kapcsolatos hatályos kétoldalú megállapodások egyes rendelkezései helyébe újak lépjenek. A jegyzőkönyv rendelkezik a Marokkói Királyság és a Bolgár Köztársaság, illetve Románia között létrejött légiközlekedési szolgáltatásokkal kapcsolatos kétoldalú megállapodásokban elvégzendő szöveghelyettesítésekről, amelyek a két ország 2007. január 1-jei uniós csatlakozása folytán váltak szükségessé. A vonatkozó rendelkezéseket a mellékletbe kell felvenni. |310 | Jogalap Az EK-Szerződés 80. cikkének (2) bekezdése, valamint 300. cikkének (2), (3) és (4) bekezdése. |329 | A szubszidiaritás elve A javaslat teljes mértékben a Tanács által adott „horizontális felhatalmazáson” alapul, figyelembe véve a közösségi jog és a légiközlekedési szolgáltatásokkal kapcsolatos kétoldalú megállapodások által lefedett vonatkozásokat. |Az arányosság elve A jegyzőkönyv a közösségi jognak való megfeleléshez szükséges mértékben módosítja vagy egészíti ki a légiközlekedési szolgáltatásokkal kapcsolatos kétoldalú megállapodás rendelkezéseit. |Az eszközök megválasztása |342 | A Közösség és a szóban forgó harmadik ország között létrejött megállapodást módosító jegyzőkönyv a legalkalmasabb eszköz arra, hogy a Bolgár Köztársaság, illetve Románia és az említett harmadik ország között létrejött légiközlekedési szolgáltatásokkal kapcsolatos hatályos kétoldalú megállapodások összhangba kerüljenek a közösségi joggal. |KÖLTSÉGVETÉSI KIHATÁSOK |409 | A javaslat nincs kihatással a Közösség költségvetésére. |KIEGÉSZÍTő INFORMÁCIÓK |510 | A jogszabályok egyszerűsítése |511 | A javaslat a jogi szabályozás egyszerűsítéséről rendelkezik. |512 | Egyetlen közösségi megállapodás rendelkezései váltják fel vagy egészítik ki a Bolgár Köztársaság, illetve Románia és a Marokkói Királyság között létrejött légiközlekedési szolgáltatásokkal kapcsolatos kétoldalú megállapodások vonatkozó rendelkezéseit. |570 | A javaslat részletes magyarázata A nemzetközi megállapodások módosításával kapcsolatos szokásos eljárásnak megfelelően a Tanácsot felkérik az Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodást módosító jegyzőkönyv jóváhagyására. |1.  2007/0183 (CNS)JavaslatA TANÁCS HATÁROZATAaz Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodást a Bolgár Köztársaság és Románia európai uniós csatlakozására való tekintettel módosító jegyzőkönyv megkötésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 80. cikke (2) bekezdésére összefüggésben 300. cikke második bekezdésével, harmadik bekezdésének első albekezdésével és negyedik bekezdésével,tekintettel a Bizottság javaslatára,tekintettel az Európai Parlament véleményére,mivel:(1) Bulgária, illetve Románia a légiközlekedési szolgáltatásokkal kapcsolatos kétoldalú megállapodást írt alá a Marokkói Királysággal 1966. október 14-én, illetve 1971. december 6-án.(2) A légiközlekedési szolgáltatások egyes kérdéseiről szóló, az Európai Közösség és a Marokkói Királyság között létrejött megállapodást (a továbbiakban: horizontális megállapodás) 2006. december 12-én írták alá Brüsszelben.(3) A Bolgár Köztársaságnak és Romániának az Európai Unióhoz történő csatlakozásáról szóló szerződést 2005. április 25-én írták alá Luxembourgban, és 2007. január 1-jén lépett hatályba.(4) A két új tagállam csatlakozására való tekintettel a fent említett horizontális megállapodás I. és II. mellékletét jegyzőkönyvvel kell módosítani.(5) A tárgyalásokat a 2003. június 5-én a Tanács által a Bizottságnak adott tárgyalási felhatalmazás alapján folytatják.(6) A jegyzőkönyvvel kapcsolatos tárgyalásokat a két fél [ ]-án/-én folytatta le.(7) Következésképpen a jegyzőkönyvet jóvá kell hagyni,A KÖVETKEZŐKÉPPEN HATÁROZOTT:1. cikkA légiközlekedési szolgáltatások egyes kérdéseiről szóló, az Európai Közösség és a Marokkói Királyság között létrejött megállapodás I. és II. mellékletét a Bolgár Köztársaság és Románia európai uniós csatlakozására való tekintettel módosító jegyzőkönyvet az Európai Közösség nevében jóváhagyják. A jegyzőkönyv szövegét csatolták e határozathoz.2. cikkA Tanács elnöke felhatalmazást kap a jegyzőkönyv 3. cikkében előírt értesítés megküldésére.Kelt Brüsszelben, […]-án/-én.Tanács részérőlaz elnökMELLÉKLETTERVEZET:AZ EURÓPAI KÖZÖSSÉGÉS A MAROKKÓI KIRÁLYSÁG KÖZÖTTA LÉGIKÖZLEKEDÉSI SZOLGÁLTATÁSOK EGYES KÉRDÉSEIRŐLLÉTREJÖTT MEGÁLLAPODÁS I. ÉS II. MELLÉKLETÉTMÓDOSÍTÓ JEGYZŐKÖNYVRŐLAZ EURÓPAI KÖZÖSSÉGegyrészről, valamintA MAROKKÓI KIRÁLYSÁGmásrészről(a továbbiakban: a Felek),tekintettel a Bulgária, illetve Románia és a Marokkói Királyság között 1966. október 14-én Rabatban, illetve 1971. december 6-án Bukarestben aláírt megállapodásokra,tekintettel a légiközlekedési szolgáltatások egyes kérdéseiről szóló, az Európai Közösség és a Marokkói Királyság között létrejött, 2006. december 12-én Brüsszelben aláírt megállapodásra (a továbbiakban: horizontális megállapodás),tekintettel a Bolgár Köztársaságnak és Romániának az Európai Unióhoz és ezáltal a Közösséghez történő 2007. január 1-jei csatlakozására,A KÖVETKEZŐKBEN ÁLLAPODTAK MEG:1. cikkA horizontális megállapodás I. mellékletének a) pontja a következő rendelkezésekkel egészül ki:„- a Bolgár Népköztársaság és a Marokkói Királyság között létrejött légiközlekedési megállapodás, kelt Rabatban, 1966. október 14-én;- a Román Szocialista Köztársaság kormánya és a Marokkói Királyság kormánya között létrejött polgári légiközlekedési megállapodás, kelt Bukarestben, 1971. december 6-án,az 1996. február 29-én Rabatban kelt egyetértési nyilatkozattal módosítva.”2. cikkA horizontális megállapodás II. melléklete a következő rendelkezésekkel egészül ki:Az a) pontban „Tagállam általi kijelölés”:„- a Marokkó–Románia megállapodás 3. cikke.”A b) pontban „Az engedélyek vagy jogosítványok megtagadása, visszavonása, felfüggesztése vagy korlátozása”:„- a Marokkó–Bulgária megállapodás 7. cikke;- a Marokkó–Románia megállapodás 3. és 4. cikke.”A c) pontban „Szabályozási ellenőrzés”:„- a Marokkó–Bulgária megállapodás 8. cikke.”A d) pontban „A repülőgép-üzemanyag megadóztatása”:„- a Marokkó–Bulgária megállapodás 3. cikke;- a Marokkó–Románia megállapodás 8. cikke.”Az e) pontban „Viteldíjak az Európai Közösségen belül”:„- a Marokkó–Bulgária megállapodás 16. cikke;- a Marokkó–Románia megállapodás 7. cikke.”3. cikkEz a jegyzőkönyv azon a napon lép hatályba, amelyen a felek értesítették egymást arról, hogy a jegyzőkönyv hatálybalépéséhez szükséges belső eljárások lezárultak.4. cikkE jegyzőkönyv (hely) kelt (dátum) két-két eredeti példányban, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és arab nyelven; e szövegek mindegyike egyaránt hiteles.AZ EURÓPAI KÖZÖSSÉG NEVÉBEN A MAROKKÓI KIRÁLYSÁG NEVÉBEN[1] A 2003. június 5-i 11323/03 tanácsi határozat (korlátozott terjesztésű dokumentum)